Angie Virgin - Movie.co.id
Home » Profile (ID) » Angie Virgin	Angie Virgin	Artis, Penulis Skenario - 2.260 Views	Biodata / Profile :
Cewek Matrepolis (2006)	Artist (one Movie)
Horor (2007)	July 5, 2015 Angie Virgin Nasionale gesondheidsversekering - AfriForum
Nasionale gesondheidsversekering mandaat
Wys jou ontevredenheid met NGV deur AfriForum se kommentaar aan die parlement te stuur:
Ek is teen die voorgestelde NGV gekant en stuur hierdie brief aan die parlement.
Ek of iemand wat ek ken was al ’n slagoffer van swak behandeling in ’n staatshospitaal.
Nasionale gesondheidsversekering kommentaar
AfriForum is sterk teen NGV gekant. Die organisasie is van mening dat dit net nóg ’n onrealistiese en sosialistiese staatsprojek is wat die vryheid van die publiek (as gesondheidsorg­verbruikers), asook die vryheid van dokters en ander gesondheidspraktisyns (as die voorsieners van gesondheidsorg) sal inperk en uiteindelik sal vernietig.
AfriForum glo dat die NGV die privaat gesondheidsektor sal vernietig en dat alle dienslewering tot op die vlak van ons huidige openbare gesondheidsektor sal verswak. Indien die staat die NGV implementeer, sal dit uiteindelik onbekostigbaar wees om aan mediese fondse te behoort. Dít sal beteken dat die middelklas uiteindelik weens bekostigbaarheidsredes aan swak staatsdienste uitgelewer sal wees.
Verder beskou AfriForum die NGV as ’n direkte aanval op die middelklas en op gehalte- ­mediese sorg in Suid-Afrika. Ons beskou dit ook as ’n desperate poging om vir die selfgeskepte gemors in die openbaregesondheidsorgsektor te probeer vergoed. Daar is te min belastingbetalers in die land om die NGV te befonds, en die ekonomie groei te stadig om die NGV volhoubaar te maak. As gevolg van ’n tekort aan medici, medisyne en mense om dit te befonds, gaan mediese sorg uiteindelik vir almal duurder word.
(AfriForum se NGV kommentaar)
Die NGV is ’n sentrale fonds wat die staat wil skep, wat deur die nasionale gesondheidsdepartement bestuur sal word. Die NGV-program sal deur bykomende belastinggeld befonds word. Die publiek sal verplig wees om sowel aan die NVG te behoort as maandeliks tot dié fonds by te dra. Die staat sal van die dienste van privaat mediese fasiliteite gebruik maak en prysbeheer oor medisyne en dienste vasstel – en dus oor die hele gesondheidsektor en mediese behandeling in beheer wees.
Die NGV-wetsontwerp kan nog in sy spore gestuit word. Die wetsontwerp is onlangs deur dr. Zweli Mkhize, minister van gesondheid, in die parlement ter tafel gelê. Dit is die eerste stap om dié wetsontwerp as wet te bekragtig. ’n Portefeuljekomitee sal daarna aangestel word om die wetsontwerp te oorweeg, waarna die publiek kommentaar op die wetsontwerp kan indien. Dit is belangrik dat soveel mense moontlik teen die inwerkingstelling van dié wetsontwerp kapsie maak deur AfriForum se kommentaar op die wetsontwerp te ondersteun.
Moetnie jou gesondheid in die hande van die staat los nie!
My mandaat aan AfriForum gee om namens my die openbare verhore by te woon.
Natasha Venter se onderhoud op ENCA
NGV Deel 1: Potensiële ekonomiese ramp vir Suid-Afrika | Mike Schüssler
NGV Deel 2: Om meer geld op die probleem te bestee, is nie die oplossing nie | Mike Schüssler
NGV Deel 3: Beperkings op gesondheidsorgvermoë | Mike Schüssler
NGV Deel 4: Fokus eers op herstel van die huidige sisteem | Mike Schüssler
Forum Nuus: AfriForum dien kommentaar by die parlementsgebou in
NGV – die hoeksteen van privaat gesondheid se ondergang